An trede hag ar pevare live eo domani KDE, ar Chetal Arveriad Kevregat (al lodenn uhelañ anezhañ evit gwir) hag an arloadoù neuze. Souezhadenn gentañ : digoust eo KDE. Kemer a ra harp war ur reizhiad korvoiñ eus familh Unix (unan genglotus gant ezpizadur Posix, pa lavarin mat), hag evel-just war ar periant zo dindan. Hag aze emañ un eil burzhud : kavout a reer  reizhiadoù korvoiñ eus ar seurt Unix, ha digoust, war an holl doareoù urzhiataer a chell bezañ en ho kerz. Pa vez war ur chorrurzhiataer (PC, Mac 68k ha PowerMac, Amiga, Atari) eo koulz ober gant Linux pe NetBSD. Pa vez war ur post-labour Sun, DEC/Alpha, HP/Ux, IBM RS/6000) e vo KDE en e vleud gant reizhiad korvoiñ ar saver.